**Қазақ тілі сабағында жеті модульді енгізу мен үшін тиімді.**

 Қазіргі таңда мектепте жұмыс атқаратын әрбір мұғалімге үлкен талап қойылған екендігін біз бәріміз білеміз. Мұғалім өзінің жаңашылдық, яғни инновациялық іс-әрекеттін қалыптастыра отырып, жеті модульді меңгеру керек. Өйткені, өзінің мектептегі тәжірибесінде мұғалім сабақты жеті модульді бір-бірімен ықпалдастырып өткізсе, онда оқушылардың білім сапасы арттады деп ойлаймын. Жеті модульді меңгерген әрбір мұғалім өз сабағының нәтижесін көре алады. Менің ойымша, ең алдымен мұғалім жеті модульді оқып үйрену керек. Екіншіден, меңгеру керек, үшіншіден, жеті модульді өз тәжірибесінде қолданып, дамыту, содан кейін нәтижеге жету керек.

 Стронгтың (2011 МАН 6бет) «Мектеп жұмысы мен оқушы жетістіктерін өрістетудегі негізігі тұлға- мұғалім» идеясына сүйене отырып, мен қазіргі заман талабына сай мұғалім болу үшін жаңа Бағдарлама аясында, яғни үшінші деңгейлік курста алған білімімді шыңдап жетілдіру барысында жеті модульді әр сабағымда бір-бірімен ықпалдастырып өткізуге тырысамын.

 Орта және қысқа мерзімді сабақтар топтамасын құруды мен курста оқып жатқанда үйрендім, бұл біз үшін қолайлы, тиімді және нәтижелі екендігін білдім. Жоспарды құрып жатқанда, мен өзімнің сабағымда оқушылардың бойында кішкіне болса да өгеріс болады екенін сеземін. Себебі, сабақтың мақсатын құрғанда біз оқушыға бағыттап қоямыз, сол мақсат арқылы бір нәтижеге жететін білемін.

 Әрине, ол үлкен жұмыс, көп ізденісте жүру керек, әріптестерден кеңес алып, олардың ойын білу керек деп ойламын. Өйткені, сабақтың ішіне жеті модульді дұрыс қамтып шықтым ба? Оқушылар қалай қабылдайды? Берілген тапсырмаларды не мақсатпен беремін? деген сұрақтар туындай бастайды. Себебі, өзімінің ойымда бұл сұрақтардың туындауы, біріншіден сабаққа құрылған тапсырмалар жеті модульдің барлық түрін қамтымасамда, бір модульді ала отырып берілген тапсырманы құрып, басқа қандай модульмен үйлесіп тұрғанын білуім керек. Мысалы, 7 сыныпта мен өзімінің сабағымда топтық жұмыс жүргіздім. Топтық жұмыстың мақсаты, диалогтық оқыту әдісі арқылы оқушылар топ ішінде бір-бірін тыңдай білу, топтық, зерттеушілік әңгіме және сыни тұрғысынан ойлану арқылы жаңа тақырыпты толықтай түсіну, сонымен қатар, әр оқушы өзінің ойын айтуға үлесін қоса алады. Тақырыбы «Ауыспалы осы шақ». Әр топқа тапсырма бердім. Мысалы мынадай, «Берілген мәтінен нақ осы шақты табыңдар, оны ауыспалы осы шаққа айналдырып көріңдер», бұл тапсырманы СТО модулін диалогтық оқыту, оқушылардың жас ерекшеліктеріне сәйкес оқыту, сыни бағалау, көшбасшылық модульдермен байланыстырып құрдым. Оның мақсаты, топтық жұмыста оқушылар сыни ойлану арқылы бір-бірінің ойын тыңдап, өздерінің ойын еркін жеткізуге тырысады. Және сыни бағалау арқылы, істеген тапсырмаларының жауаптары дұрыс па, әлде жоқ па деген сұрақтар топта туындайды. Сонымен қатар, топта көшбасшының рөлі байқалады, яғни, ол тобына қаншалықты топты басқара алды және қаншалықты көмек көрсете алады екенін бақылаймын. Менің тағыда айтайын деген ойым, егер мұғалім берген тапсырмасы немесе жаттығуы, біріншіден тақырыпқа сай болуы керек және берілген тапсырмаларын жеті модульмен ықпалдастырып жазса оқушылардан өте тиімді және нәтижелі жауап көре алады. Екіншіден, оқушылардың бойында сабаққа деген қызығушылығы пайда болады. Өйткені, өзімнің сабағымнан білемін, Мағжан Жұмабаев айтқандай «Жақсы оқитын баланы мадақтама, мақтама өр көкірек болады, нашар оқитын баланың еңсесін түсірме» ол ақынның пікіріне келісе отырып, сабақта әр оқушының ойын, жауабын құптап, қате немесе толық емес ойларын жеткізуге Мерсердің «бастапқы жауап кейінгі әрекет » оның ішінен көбінесе түрткі, қайта бағытталған сұрақтарды қоямын. Үшіншіден, сабақтың жоспарына жеті модульді енгізе отырып, өтікізілген әр сабағым оқушының жүрегіне жол таба білдім деп ойлаймын.

 Қазіргі таңда өзімнің бойымдағы өзгерістер:

1.Орта мерзімді бағдарламаға сай және қазақ тілінің әр бір бөліміне құраймын;

2. Қысқа мерзімді сабақ жоспарын күнделікті түрде жазамын. Аптасында екі рет мектептің оқу ісінің меңгерушісіне тексертіп, қол қойғызамын.

3. Сабақтың жоспарын жеті модульді бір-біріне ықпалдастырып енгіземін;

4. Оқушылардың жас ерешеліктеріне сәйкес тапсырма дайындай аламын;

5. Жаңа Бағдарлама бойынша қойылған сұрақтарға ешбір кедергісіз жауап беруге тырысамын. Өзімнің ойымда еркін жеткізе аламын.

 Оқушыларымның бойындағы байқалған өзгерістер:

1. Топта жұмыс істей алады;

2. Олар баға үшін емес, өз ойын айтуға үлесін қоса алады;

3. Берілген сұраққа сыни ойланып жауап беруге тырысады;

4. Бір-бірін тыңдап, сұрақ қоя білуге ұмтылады.

 Әрине, күнделікті сабағым 100 % өтпеген күндерім болған, себебі, көбінесе сабақта кедергі болатын жағдайлар болады. Атап айтсам, топтық жұмыста кейде бір-бірін тыңдамай, дауға айналып кеткен жайдайлар болған. Ол даудың туындауы берілген тапсырманы дұрыс жауап бере алмағандықтан және әр оқушы өзінің идеясын ұсынғысы келеді. Менің ойымша, бұл менен кеткен қателіктер, себебі, мен сабақ бастамас бұрын топтық ережесін оқушыларға еске түсіріп немесе өзім құрып әкелуім керек еді деп ойлаймын. Сонымен қатар, тағыда бір проблема деп айтуға болады, ол оқушыларға критериалды бағалау парағын өтетін тақырыпқа сай дайындап келемін. Сабақта оларға қалай өз-өздерін бағалау керек екендігін де айтамын, бірақ сабақтың соңында кейбір оқушылар өздерін асыра бағалайды. Жиынтық баға шығарғанда менің қойған бағамен сәйкес келе бермейді. Мен осындай уақыта қиналып, өзімнің әріптестеріммен кеңесемін. Сол қиындықты шешу үшін, Бағдарламада «Бағалау» термині «жақын отыру» дегенді біз бәріміз білеміз. Өзін асыра бағалаған оқушыға бүгінгі сабақта не оқып білгенін, қаншалықты топта өзінің үлесін қоса алғанын сұраймын. Ол оқушыға баға үшін емес, өзінің ойын топта, жұпта, сабақтың үстінде жеткізе білуге үйретуім керек еді. Қазіргі уақытта бағалау түрлері сабақтың сәтті өтуіне кішкіне де болса әсер етуде. Әлі де көп жұмыс жасауым керекпін. Сабақ біткенен кейін, мен күнделікті өткізген сабағымның қысқа да болса рефлексиялық есеп жазамын, өзім үшін. Оны бізге өзіміздің үш айлық деңгейлік курста сабақ берген тренеріміз үйреткен. Оның мақсаты, мен бүгінгі сабақта қаншалықты нәтиже жете алдым, қандай кедергілер болды және болашақта бұл кедергілерді болдырмау үшін жою жолдарын іздестіру.

 Жақын арада біздің мектепте пед. кеңес болды, сол кеңесте үш айлық деңгейлік курсты бітірген мұғалімдер жаңа Бағдарлама бойынша баяндамаларын оқыды. Сол баяндамада топтық жұмыстың тиімділігі туралы айтылды. Әрине кейбір әріптестердің келіспеушіліктері де болған, олардың келіспеушіліктерінің себебі, оқушыларды топқа бөлгенде тек қана тақырыпқа сай емес, оларға мүмкіндік беру керек, қай топта оқушы отырғысы келес, отырғызуымыз керекпіз деген. Мен де сол пікірге келісемін, оқушыларды күнделікті сабақта топқа бөлмей, өздеріне де мүмкіндік беру керекпіз. Себебі, оқушыларды күнделікті сабақта топқа өзіміз бөлетін болсақ, оқушылар жалығады, оқушыларға мүмкіндігіне шектеу қоймау керекпіз деп ойлаймын. Ондай жағдай менің де 7 сыныпта қазақ тілі сабағымда болған, ол оқушылардың топқа бөліп жалықандықтан емес, бұл сыныпта оқушылар арасындағы қарым-қатынас жоқ, яғни дәлірек айтқанда оқушы қыздар арасындағы сабақтан тыс келіспеушіліктер болған. Джин Раддок пен Джулия Флаттер «Мектепте жастардан кеңес алу» зерттеуіне сүйене отырып, олардың қандай топқа отыратынын, кіммен жақсы жұмыс істей алатынын сұрадым. Сол уақыта олар бір топта отырмайтынын айтып, өз қалаулары бойынша 2 топқа өздері отырды. Оқушылардың арасындағы келіспеушілік сабақта ешқандай кедергі болған жоқ. Топтық жұмыста олар өз топтарында белсенді жұмыс істей білді, қойылған сұрақтарға жауап бере алды. Әр топқа сабақтың соңында түркі сұрақтар қойдым:

1. Сабақта сендер үшін не кедергі болды?

2. Сыныпта сендер кіммен жақсы жұмыс істедіңдер?

3. Жаңа тақырыпты қаншалықты түсінікті болды?

4. Бір-бірін тыңдай білдіңдер ме және кімнің ойы жақсы айтылған деп ойлайсыңдар? т.б. Бұл сұрақтарды қойған мақсатым, оқушылардың өзіндік пікір-көзқарастарын қалыптастыру, сондай-ақ олардың арасындағы ынтымақтастық атмосферасын құрғым келді.

 Қытайдың дана ойшылы Конфуций «Ескіден қол үзбей, жаңаға қол жеткізгендер ғана мұғалім бола алады» деп бекер айтпаған, маған әлі де қанша жұмыс істеу керек, білімнің дамуы, бағдарламаның өзгеруі, өмірдің талабына сай оқушыны тәрбиелеу. Алға қойылған мақсат арқылы бір нәтижеге жету.

 Шын мәнінде, бұрынғы өткізген дәстүрлі сабақтарымды және бүгінгі жаңа сабағыма жеті модульді бір-біріне ықралдастырып, өткізген сабағымды салыстыратын болсам, әрине, жер мен көктей болады. Әйтсе де, өзімді жаңашыл мұғалім ретінде қалыптасуым әлі де көп жалғасуда...

 Мен үшінші (базалық) деңгейлік курсында Бағдарламын жақсы түсіндім. Оның бізге қаншалықты керек екендігін де біліп, өз тәжірибемде көріп жатырмын. Бізге сабақ берген тренеріміз «Жеті модульді, өздерінің жеті аталарын сияқты жаттаңдар»- деп бекер айтпаған. Себебі, жоспарлаған әр сабақтың өзіне және оқушыға ұтымды және тиімді, пайдалы болу үшін жеті модульдің тиімділігі аса зор екенін толықтай айта аламын.

 Қорыта келгенде, қазақ тілі сабағында мен үшін жеті модульді енгізу өте тиімді. Себебі, біріншіден, оқушылардың қалай оқитынын, атап айтқанда оқушыларға үміт арту және білімділік жетістіктеріне үлес қосуыма тиімді болады. Екіншіден, әріптестеріммен кеңес жүргізудің ең маңызды екендігін білуім. Үшіншіден, жаңа әдіс-тәсілдерді ұтымды пайдалануды білу керекпін деп ойлаймын.

 Өз ойымды өзімнің шығарған өлең жолдарымен қорытқым келеді.

 Жаңашыл мұғалім болу үшін,

Жаңа сабаққа салады барлық күшін.

 Жеті модульді сабаққа үйлестіріп,

 Нәтижеге жетеді, сонда біліп.

 Әр мұғалім Бағдарлама аясында,

 Жаңа білім алады ордасына.

 Еліміздің ұрпақтарын тәрбиелеп,

 Білім беру, қазіргі заман талабына.

Пайдаланған әдебиеттер:

1. Мұғалімге арналған нұсқаулық (3 деңгей)

2. Ресурас кітапшалары (3 деңгей)

3. Қазақ тілі мен әдебиет журналдары.